Auguste Ricord

Auguste Joseph Ricord (26. huhtikuuta 1911 – 12. elokuuta 1985) oli Ranskassa syntynyt ja Etelä-Amerikan Argentiinassa ja Paraguayssa toiminut huumekauppias 1970-luvulla. Hänen johtamansa salakuljetusrinki vei esimerkiksi heroiinia Yhdysvaltoihin. Vuosien 1965 ja 1970 välillä jatkunut operaatio tuotti arviolta 1,2 miljardia dollaria. Kun eräs salakuljetuskone saatiin tullin haltuun Floridassa Ricord pidätettiin, mutta luovutusvaatimuksesta Yhdysvaltoihin nousi kiista Paraguayn dikaattori Alfredo Stroessnerin hallinnon kanssa. Maan asevoimien johtohenkilöitä oli sekaantunut huumekauppaan, mutta Stroessner taipui lopulta Ricordin luvutukseen. Ricord sai 20 vuoden tuomion, joista hän istui 10. Hän palasi vapauduttuaan Parguayhin, jossa hän kuoli muutamia vuosia myöhemmin.
Elämäkerta.
Ricord syntyi Ranskan Marseillen satamakaupungissa 26. huhtikuuta 1911. Hänen vanhempansa olivat korsikalaisia ja teini-iässä hän alkoi sekaantua kaupungin korsikalaiseen alamaailman menoon. Ricord pidätettiin 16-vuotiaana kiristyksestä ja 18-vuotiaana hän oli parittaja. Toisen maailmansodan aikana Ricord alkoi tehdä yhteistyötä Ranskan miehittäneiden natsien kanssa vaatien rahaa pariisilaisilta yökerhoilta rahoittaen näin Ranskan Gestapoa. Sodan päättyessä Ricord pakeni poliisia pakoillakseen vuonna 1945 Etelä-Amerikkaan mukanaan väitetysti 100 000 dollaria. Hän saapui Buenos Airesiin Argentiinassa alkaen käyttää nimeä Lucien Dargelles ja saaden maan kansalaisuuden. Ranskassa hän sai poissaolevana kuolemantuomion yhteistyöstä natsien kanssa, sekä erillisen 20 vuoden vankeustuomion ryöstöstä.
Vuonna 1967 Ricord siirtyi Paraguayn pääkaupunki Asuncióniin, jossa hän avasi ravintolan. Ravintola toimi peitteenä Ricordin huumekaupalle Yhdysvaltoihin. Ricord myi heroiinia, jota tuotiin Etelä-Amerikkaan Turkista, josta se kuljetettiin edelleen Yhdysvaltoihin. Huumekauppa sai tukea Paraguayn asevoimien tuolloiselta johdolta. Syyskuussa 1970 Yhdysvaltain konsuli Asunciónissa sai nimettömän kirjeen, joissa lueteltiin väitetysti heroiinin salakuljetukseen käytettyjä yksityislentokoneita. Konsuli antoi kirjeen FBI:lle, joka jakoi sen tullille Floridan Miamissa. 18. lokakuuta 1970 tulli havaitsi radioliikennettä, joka tuli tunnsitetta LVHDW käyttäneestä Asunciónista saapuvasta Cessna 210-koneesta. Kone oli yksi kirjeessä luetteloiduista salakuljetuskoneista. Kone laskeutui Miamin kansainväliselle lentoasemalle, jossa sitä seurasivat siviilipukuiset tullivirkailijat. Se lähti uudestaan ilmaan seuraavana päivänä, jolloin sitä seurasi tullin lentokone. Cessna 210 yritti karistaa seuraajansa ja tässä epäonnistuessaan se laskeutui pienelle lentokentälle Miramarissa. Koneen pilotit pakenivat ja tulli löysi koneesta heroiinia. Pilotit saatiin myöhemmin kiinni, ja he paljastivat asiaan liittyneen salakuljetusringin.
Maaliskususa 1971 Yhdysvaltain viranomaiset olviat keränneet tarpeeksi todisteita pidättääkseen Ricordin huumesalakuljetusringin johtajana. Häntä syytettiin nyt 5 000 heroiinikilon salakuljetuksesta Yhdysvaltoihin vuosien 1965 ja 1970 välillä. Viranomaiset pidättivät Ricordin hänen ollessaan matkalla Argentiinaan. Tätä seurasi pitkä oikeustaistelu Ricordin luovuttamisesta yhdysvaltoihin, jossa hän ei ollut koskaan henkilökohtaisesti käynyt. Paraguayn diktaattori Alfredo Stroessner vastusti alkujaan Ricordin luovuttamista. Salakuljettajien lentokone oli kuulunut yhtiölle nimeltä Taxi Aéreo Guaraní, jonka omisti paraguaylainen kenraali Andrés Rodríguez. Tapauksesta tuli huomattava Yhdysvaltojen ja Paraguayn välejä hiertänyt tapaus. Yhdysvallat jäädytti sen takia kaiken talous- ja sotilasapunsa Paraguayhin, minkä lisäksi paraguaylaisen tuontisokerin kiintiöitä laskettin. 8. elokuuta 1972 Yhdysvaltain varaulkoministeri Nelson Gross antoi Stroessnerille henkilökohtaisen uhkavatimuksen presidentti Richard Nixonilta. Stroessneria uhattiin kaiken Yhdysvaltojen avun katkaisulla kokonaan ja hänen oli lopulta pakko taipua Yhdysvaltojen vaatimuksiin. 2. syyskuuta 1972 Ricord lennätettiin Yhdysvaltoihin oikeudenkäyntiin New Yorkissa. 
Ricord sai 20 vuoden vankeustuomion ja tuolloin hän oli yksi huomattavimmista Yhdysvaltojen kiinni ottamista huumekauppiaista. Hänen on arvioitu vieneen Yhdysvaltoihin noin 1,2 miljardin dollarin edestä turkkilaista heroiinia. Hänen tuomiotaan alennettiin huonon terveydentilan takia ja hän vapautui maaliskuussa 1983. Vapauduttuaan hän palasi Paraguayhin. Ricord kuoli Asunciónissa Paraguayssa 12. elokuuta 1985.